L 31/4 Jurnalul Oficial al Uniunii Europene 3.2.2010 REGULAMENTUL (UE) NR. 92/2010 AL COMISIEI din 2 februarie 2010 de stabilire a unor dispoziții de aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerţul exterior cu țările terțe, în ceea ce priveşte schimbul de date între autoritățile vamale și autoritățile statistice naționale, elaborarea statisticilor şi evaluarea calității (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 471/2009 al Parla- mentului European și al Consiliului din 6 mai 2009 privind statisticile comunitare privind comerţul exterior cu ţările terțe şi de abrogare a Regulamentului (CE) nr. 1172/95 al Consi- liului (), în special articolul 6 alineatul (1), articolul 7 alineatul (3), articolul 8 alineatul (3) și articolul 9 alineatul (3), întrucât: (1) Regulamentul (CE) nr. 471/2009 stabileşte un cadru comun pentru producerea sistematică de statistici europene privind comerţul de mărfuri cu țările terţe. (2) Este necesar să se specifice procedurile pentru schimbul de date între autoritățile vamale și autoritățile statistice naționale, pentru a asigura elaborarea completă a statis- ticilor de comerț exterior. (3) Este necesar să se stabilească dispoziții privind elaborarea de statistici lunare pentru a se obţine rezultate armo- nizate și comparabile din partea tuturor statelor membre, inclusiv norme de ajustare a înregistrărilor în întârziere sau incomplete și a datelor afectate de dispo- zițiile referitoare la confidențialitate. (4) Pentru a putea evalua calitatea statisticilor transmise Comisiei (Eurostat), sunt necesare măsuri de punere în aplicare referitoare la modalitățile și structura raportului de calitate. (5)  Măsurile prevăzute în prezentul regulament sunt conforme cu avizul Comitetului pentru statisticile privind comerţul de mărfuri cu ţările terţe, ADOPTĂ PREZENTUL REGULAMENT: Articolul 1 Modalităţi de schimb de date între autoritățile vamale şi autoritățile statistice naționale (1) Autorităţile vamale naționale furnizează autorităților lor statistice naţionale, fără întârziere şi cel târziu în luna următoare () JO L 152, 16.6.2009, p. 23. celei în cursul căreia declarațiile vamale au fost acceptate sau au făcut obiectul deciziilor vamale care se referă la acestea, înregis- trările privind importul şi exportul, bazate pe declarațiile care sunt depuse la aceste autorități. (2) De la data punerii în aplicare a unui mecanism reciproc de schimb de date prin mijloace electronice în temeiul arti- colului 7 alineatul (2) din Regulamentul (CE) nr. 471/2009, autoritățile vamale furnizează copii zilnice ale datelor din decla- rațiile vamale depuse la autoritățile vamale ale statului membru desemnat în înregistrări ca fiind: (a) statul membru de destinație, la import; (b) statul membru de export real, la export. Autorităţile vamale din statul membru de destinație, la import, şi din statul membru de export real, la export, transmit autori- tăților lor statistice naționale înregistrările referitoare la importuri și exporturi din declarațiile vamale respective fără întârziere şi cel târziu în luna următoare celei în cursul căreia declarațiile vamale au fost acceptate sau au făcut obiectul deci- ziilor vamale care se referă la acestea. (3) Autorităţile vamale furnizează autorităților statistice naționale înregistrările revizuite referitoare la importuri șşi exporturi în cazul în care datele statistice deja furnizate sunt modificate. (4)  Autorităţile vamale verifică, la cererea autorităților statistice naționale, corectitudinea și exhaustivitatea înregis- trărilor referitoare la importurile și exporturile furnizate de ele. Articolul 2 Producerea statisticilor europene privind importurile şi exporturile de mărfuri (1) Autorităţile statistice naționale elaborează statistici lunare plecând de la: (a) înregistrările privind importurile şi exporturile furnizate de autoritățile vamale în temeiul articolului 1;